Rundeholmen

Rundeholmen ligger i Opsangervatnet ved tettstedet Husnes i Kvinnherad kommune. Opprinnelig del av Bogsnes gård, nå kommunalt friluftsområde. Holmen har fått tilnavnet Jonas Lie-holmen og Ja-holmen, da det var her forfatteren Jonas Lie fridde til sin kusine Thomasine Henriette Lie 1. mai 1853. Holmen er også omtalt som Trylleøen. Holmen ble erklært som naturreservat 1. juni 1934, og plante- og dyrelivet ble fredet.